《拜婺源文公祠》
宋代·李奎

天肇文明赞治平，万年宗主赖先生。
经穷六籍开来学，道继诸儒集大成。
祠枕星源青嶂合，亭临虹井彩云横。
乘骢远谒逢秋祀，瞻拜偏兴景仰情。

作者简介：李奎，英宗治平元年（一○六四）以太常博士知同州韩城县（《北京图书馆藏中国历代石刻拓本汇编》卷三九本人诗刻）。今录诗二首。